অপারেশন বি¬ৎস টু অপারেশন সার্চলাইট | অনাবিল সংবাদ
মঙ্গলবার, জুন ৬, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
অপারেশন বি¬ৎস টু অপারেশন সার্চলাইট
প্রকাশকাল- ১৮:০০,মার্চ ১৫, ২০১৭,মুক্ত চিন্তা বিভাগে
সাইদ হাসান দারা
প্রেসিডেন্ট জেনারেল আগা মোহাম্মদ ইয়াহিয়া খান যখন ৭ ডিসেম্বর অনুষ্ঠিত সাধারণ নির্বাচনের ফলাফলটা শোনেন, অর্থাৎ তাকে শোনানো হল, তখন তিনি তাৎক্ষণিকভাবে কোনো প্রতিক্রয়া ব্যক্ত করলেন না। কারণ রাষ্ট্রক্ষমতা গ্রহণ করার পর থেকেই তিনি একের পর-এক হেরে গেছেন এমন একজন প্রতিদ্বন্দ্বির সাথে, যাকে তিনি হত্যা করবেন না তার বিচক্ষণতার জন্য তাকে নিদর্শণ স্বরূপ সংরক্ষণ করবেন, বুঝতে পারলেন না।
কারণ ততদিনে আওয়ামী লীগের বুদ্ধিজীবী ও সচেতন ছাত্রসমাজ কর্র্তৃক সৃষ্ট বাঙালি জাতীয়তাবোধের চেতনা বন্যার জলের ন্যায় এমন হু-হু করে বেড়ে উঠেছিল; যে-সাধারণ জনগণ তো বটেই সেইসাথে উঁচু স্থানে সংরক্ষিত সশস্ত্র বাহিনীর বাঙালি সদস্যদেরকেও সেটা ভিজিয়ে দিতে শুরু করেছিল। আর বলাই বাহুল্য সেই নবধারা-চেতনায় জলে তারা উজ্জিবিত হয়ে পাকিস্তানের জাতীয় দিবসগুলোর দিকে কোনো প্রকার ভ্রুক্ষেপ না করে, সার্জেন্ট জহুরুল হকের মৃত্যুদিবস, ভাষা দিবস এবং রবীন্দ্রনাথ ঠাকুরের জন্ম দিবস পালন করতে শুরু করেছিল।
সেই সাথে বাঙালি সংস্কৃতির নামে তারা ঝুঁকে পড়েছিল মালাউনি সব উৎসবে-মচ্ছবে। এই কলঙ্কজনক অবস্থার পেক্ষিতে প্রেসিডেন্ট ইয়াহিয়া খানের সভাপতিত্বে কেন্দ্রীয় মন্ত্রী ও গভর্ণর পরিষদের একটি আলোচনা সভায় পূর্ব-পাকিস্তানের গভর্ণর ভাইস এ্যাডমিরাল আহসান আলি, শেখ মুজিবের ছয়দফা বনাম জাতীয় সংহতির উপর একটি বিশেষ প্রশ্ন উত্থাপিত করেছিলেন।
তিনি প্রেসিডেন্টের কাছে ওই-ব্যাপারটির একটা পরিষ্কার দিক নির্দেশনা চেয়েছিলেন। কারণ বিষয়টা যে সেনা-শাসকের পক্ষে খুবই গোলমেলে তা তার চাইতে তখন আর কেউই ভালো করে বুঝতে পারেন নি। এ-কারণ তার বক্তব্য ছিল, নির্বাচনের ক্ষেত্রে আওয়ামী লীগের ছয়দফার প্রচারণা সামরিক আইনের ১৬ নম্বর অনুচ্ছেদের পরিপন্থি। যেহেতু এই অনুচ্ছেদে জাতীয় সংহতির বিরুদ্ধে যেকোনো বক্তব্য-প্রচারণা সম্পূর্ণভাবে নিষিদ্ধ।
কিন্তু আওয়ামী লীগ সেটা মানছে না বরং ছয়দফার ভিত্তিতে তারা কোনো রাখঢাকা ছাড়াই নির্বাচনী প্রচারণা চালিয়ে যাচ্ছে। তদুপরি প্রেসিডেন্ট কোনো ব্যাখা প্রদান ছাড়াই, ওটা নিয়ে তাকে চিন্তা করতে বারণ করেছিলেন এবং আলাদা ব্যবস্থা নিবেন বলে কথা দিয়ে ছিলেন। তারপর তিনি, ৩০ মার্চ (’৭০) নাগাদ বেতারকেন্দ্র উপস্থিত হয়ে, নিজ মুখে ঘোষণা দিয়েছিলেনÑজাতির মৌলিক আদর্শের পরিপন্থি কোনোকিছুই তিনি গ্রহণ করবেন না।
অ ত এ ব ছ য় দ ফা হুঁ-শি-য়া-রÑ!
অতঃপর তার পরদিনই তিনি তার অবৈধ-ক্ষমতাবলে এল.এফ.ও (লিগ্যাল ওয়ার্ক অর্ডার) নামক এক অব্যর্থ রুল জারি করেন। এই আদেশে বর্ণিত তার কৌশলগত শর্তের কারণে আওয়ামী লীগ এককভাবে সংখ্যাগরিষ্ঠতা লাভ করলেও, তাদের প্রচারিত ছয়দফা বাস্তবায়নে সক্ষম হবে না; এটা ছিল তার চরম নিষ্ঠুর এক বিশ্বাস। কারণ তখন যেকোনো ধরনের শাসনতান্ত্রিক বিল অনুমোদনের জন্য প্রেসিডেন্টের অনুমোদন প্রয়োজন হবে; আর প্রেসিডেন্ট হিসাবে তিনি সেই বিলে সই করবে না। ব্যাস, মিটে যাবে ছয়দফার ঝামেলা।
পক্ষান্তরে শেখ মুজিবও তখন বুঝতে পারবেন, তিনি কতো বড় একজন সেয়ানা শাস্ত্রী-প্রধান কাম পাকিস্তান প্রধান! মুন্সিয়ানা বলে যে অপ্ত-বাক্যটা আছে, একই সাথে সকল রাজনীতিকদেরকে সেটাই তিনি বুঝিয়ে দেবেন, এটা ছিল তার ঐকান্তিক মনবাঞ্ছনা।
কিন্তু বড়ই পরিতাপের বিষয়; সাধারণ নির্বাচনে একক সংখ্যাগরিষ্ঠ দল হিসাবে বিজয়ী হবার পরদিন থেকেই যেন শেখ মুজিবুর রহমান প্রকান্তরে সেই এলএফও নামক জেনারেল ইয়াহিয়া খান উদ্ভুত পাকিস্তান সংহতির রাষ্ট্রীয় রক্ষা-কবজটাকে হ্যামনদস্তি দিয়ে গুঁড়িয়ে পান-সুপারীর সাথে খেয়ে ফেলেন। এই অকল্পনীয় ব্যাপারটায় প্রেসিডেন্ট ইয়াহিয়া খান ভীষণভাবে স্তম্ভিত হয়ে যান। আছড়ে পড়েন নিঃসঙ্গতার দিক-চক্রাবালে।
যদিও এই ঘটনার আগে থেকে অর্থাৎ ’৭০ সালে ১ জানুয়ারিতে যখন তিনি রাজনৈতিক কর্মকাণ্ড চালানো সরকারি অনুমতি প্রদান করেছিলেন, সেদিন থেকেই তিনি যেন ওই অশুভ ষাঁড়ের ছায়াটাকে পূর্ব-পাকিস্তানের জনপদে ঘোরাফেরা করতে দেখেছিলেন।
এর জ্বলন্ত প্রমাণÑতার ঘোষণার সাথে সাথে ওই দিন মাঝরাতেই ঢাকা ও প্রদেশের ভিন্ন-ভিন্ন বিভাগীয় শহরের কলেজ ও বিশ্ববিদ্যালয়ের ছাত্ররা নতুন বছরকে স্বাগত জানানোর অছিলায়, শহরে মশাল মিছিলের শোভাযাত্রা বের করে এবং সহিংস বিপ¬বের পক্ষে তারা শে¬াগান দেয়। এমনকি তারা সামরিক প্রধান এবং প্রেসিডেন্ট হিসাবে স্বয়ং তার নামেও মুর্দাবাদের ধ্বনি দিতে একটুও কুষ্ঠাবোধ করে না; যেমনটি তারা প্রাক্তন প্রেসিডেন্ট ফিল্ডমার্শাল আয়ুব খানের বিরুদ্ধে করেছিল!
শুধু এ-ই নয়; বরং তার পরের দিন সকালে তারা ঢাকার ঐতিহাসিক পল্টন ময়দানে এক বিশাল জনসভার আয়োজন করে, সমস্ত লোকজনকে তাঁতিতে দিয়ে সেখান থেকে বর্জ্র কণ্ঠে ঘোষণা করেÑছয়দফাই হচ্ছে বাঙালির মুক্তির একমাত্র পথ!
এ-ছাড়া বিভিন্ন নির্বাচনী সভায় বক্তব্য রাখতে গিয়ে, আওয়ামী লীগের দলীয় প্রধান শেখ মুজিবুর রহমান বেশ জোড়েসোড়ে বলেনÑ১৯৫৬ সালের শাসনতন্ত্রের সংখ্যা-সাম্যনীতি মেনে তারা ভুল করেছেন। সে-কারণে আজকে যদি কেউ ওটাকে বাংলাদেশের উপর চাপিয়ে দেবার চেষ্টা করতো তাহলে তিনি প্রতিরোধ আন্দোলন গড়ে তুলতেনÑ। তিনি পূর্ব-পাকিস্তানকে ভিন্ন একটা নামে ডাকতে শুরু করেছিলেন; অর্থাৎ পূর্ব-পাকিস্তানের পরিবর্তেÑ বা ং লা দে শ!
তদুপুরি এই দূরন্ত ষাঁড়টাকে তার সুজটিল সামরিক আইনের লাল ফিতে যেমন লাগাম আঁটতে সক্ষম হয় না; তেমনি পূর্ব-পাকিস্তানের দক্ষিণপন্থি রাজনৈতিক দলসমূহও ওই খ্যাপা ষাঁড়টির সম্মুখে যথার্থই অথর্ব হয়ে পড়ে। যদিও রাজনৈতিক নিষেধাজ্ঞা তুলে নেবার পর থেকে তারা কোনোভাবে লেংচাতে-লেংচাতে রাজনৈতিক অঙ্গনে প্রবেশ করেছিল, কিন্তু আওয়ামী লীগের বিপক্ষে তারা তাদের প্রচণ্ডতা প্রকাশে সম্পূর্ণভাবে ব্যর্থ হয়। মাঠের নিঃসঙ্গতায় মারা পড়ে তাদের জেহাদি বক্তব্য আর পাকিস্তানি সেনাদর্শন। কেউ ফিরেও তাকায় না তাদের দিকে একমাত্র বাস্তুত্যাগি অস্থানীয় বিহারিরা ছাড়া!
কারণ ছয়দফা ভিত্তিক প্রস্তাবনা ও প্রচারনায় আওয়ামী লীগের শেখ মুজিবের জনসভায় যেখানে লক্ষ-লক্ষ মানুষের সমাগম ঘটছিল; সেখানে দক্ষিণপন্থি দল হিসাবে জামায়েত ইসলামী, আল¬াহ-রসুলের নামে, পশ্চিম পাকিস্তানের নামে, মাওলানা মওদুদিকে আতর-সুরমা মাখিয়ে, ইসলামী জাব্বাজুব্বো পরিয়ে একটি বড় মুসলমানী সমাবেশ ঘটাতে গিয়ে ভয়ানকভাবে লেজেগোবর পাঁকিয়ে ফেলে। কারণ তারা পশ্চিম পাকিস্তান থেকে মওলানা মওদুদিকে হায়ার করার পর, জনসভায় লোক-সমাগম বাড়াতে বিভিন্ন স্থান থেকে ট্রাকে করে বাঙালি-অবাঙালি কিছু লোকজন নিয়ে এলেও; সভার শুরুতে সেখানে নারায়ে তকবির-আল¬াহ আকবর ও পাকিস্তান জিন্দাবাদ শ্লে¬াগানের পরিবর্তে মূর্হঃমুহ জয়বাংলা শে¬াগান ধ্বনিত হতে থাকে।
এতে মুহূর্তে জনসভাটি হট্টোগোলে ভরা হাতাহাতির একটি লড়াই ক্ষেত্রে পরিণত হয়। এই পণ্ডশ্রম জনসভায় কয়েকজন জামায়েত ইসলামী কর্মি শহীদ হন। আহত হয় অসংখ্য। অন্যদিকে এই জনসভায় বক্তৃতা দেবার জন্য মওলানা মওদুিদ করাচি থেকে হাওয়াই জাহাজে চড়ে উড়ে এসেছিলেন বটে; তবে তিনি কোনোরূপ বক্তৃতা না করে দ্রুত সভাস্থলের কয়েকজন নিবেদিত কর্মির সহায়তায় কোনোরকমে প্রাণ বাঁচাতে সক্ষম হন।
অতঃপর শেরোয়ানি ফেলে, ছেঁড়া পাজামা-পাঞ্জাবি পরে, জুতো ছাড়াই শুধু মাত্র মোজা পায়ে তিনি, ঢাকা বিমান বন্দরে উপস্থিত হয়ে করাচিগামী বিমানের জন্য অপেক্ষা করতে থাকেন।
পরবর্তী সময়ে তার মাথার পশমি টুপিটি একজন টোকাই কুড়িয়ে পায় এবং সে সেটা মাথায় চাপিয়ে তার নিত্যদিনের কাজ করতে থাকে। উল্লে¬খ্য কিশোরটি নিম্নাঙ্গে কোন কাপড় ছিল না। সে এতটাই হতভাগা এবং দরিদ্র ছিল। এই দুর্ঘটনার পর থেকে পাকিস্তানের দক্ষিণপন্থি কোনো রাজনৈতিক নের্তৃবৃন্দ পূর্ব-পাকিস্তানের যে-কোনো জনসভায় উপস্থিত থাকতে চরমভাবে অনীহা দেখায়।
অতীতের এই সব ঘটনা-র্দুঘটনা মনে পড়ায়, প্রেসিডেন্ট ইয়াহিয়া খানের কাছে নিজেকে বড় মুর্খ বলে মনে হয়। কারণ সে-সময়ে তিনি চাইলে পূর্ব-পাকিস্তানের দক্ষিণপন্থি রাজনৈতিক দলগুলোর জন্য সেনাবাহিনী নিয়োগ করে অনেক কিছু করতে পারতেন। এমনকি ইচ্ছা করলে, নির্বাচন বাতিল করতে পারেতেন। কিংবা প্রহসনের একটা নির্বাচন করতে পারতেন। কিন্তু এখন আর তার কিছুই করার নেই। সব খেলায় তিনি চরমভাবে হেরে গেছেন। অন্যদিকে চলতি সেনা-প্রধান, জেনারেল আব্দুল হামিদ খান তাকে খেদিয়ে দেবার ছুতো খুঁজছেন। লোকটা তার বন্ধুও বটে!
আর এই বোধটাই তাকে যেন প্রবল এক অনীহা-বিতৃষ্ণায় ক্রমশ গ্রাস করতে থাকে। তার বারবার মনে হয়, রাজনীতি নামক বিষয়টি যেন আক্ষরিক অর্থেই এক নারকীয় গোঁলক ধাঁধায় বাঁধা। যার কারণে হাজারো অনিচ্ছা থাকার পরও তিনি বারবার করে তার হটলাইন ফোনে পশ্চিমা রাজনীতিক জনাব, জুলফিকার আলি ভুট্টোর সাথে নানা বিষয়ে কথাবার্তা বলে যান। অতঃপর দীর্ঘক্ষণ আলাপ করেন।
বলাই বাহুল্য তার সমগ্র সামরিক জীবনে তিনি এত দীর্ঘ সময় ধরে ফোনে দূরে থাক কোনো সভাতেও এতো কথা বলেন নি এবং শোনেন নি। আর তখনই যেন তিনি সহসা আবিষ্কার করেন, যাকে তিনি সবচেয়ে ঘৃণা করতেন আজ তাকেই যেন তিনি সব থেকে বেশি ভালোবাসতে শুরু করেছেন! এই মহান কারণে বাঙালিদের সামাল দিতে জুলফিকার আলি ভুট্টো সাহেব, চিন্তাভাবনা করে ২৭ ডিসেম্বরে পাকিস্তানের প্রধান-প্রধান খবরের কাগজে একটি অদ্ভুতপূর্ব বিবৃতি দিলেন। সেখানে তিনি স্পষ্ট করে উলে¬খ করলেনÑসরকার গঠনে আমরা পূর্ব-পাকিস্তানের সংখ্যাগরিষ্ঠ দলকে অভিনন্দন জানাচ্ছিÑ।
এরপর তিনি সংখ্যাগরিষ্ঠ বিজয়ী দলের সাথে আলাপ-আলোচনার ইচ্ছা প্রকাশ করে ২ জানুয়ারি দুপুর নাগাদ একজন বিশেষ দূত প্রেরণ করেন ঢাকায়। এই বিশেষ দূত-ব্যক্তিটি দিন দু’য়েক ঢাকায় অবস্থান করলেন। তারপর মিশন শেষ করে তিনি পশ্চিম-পাকিস্তানে ফিরে যান। অতঃপর পূর্ব-পাকিস্তানে অবস্থান করার সময় তিনি যা-যা দেখেছেন, তার এক বিন্দুও বাড়িয়ে বললেন না। বরং বলার সময় অনেক কিছু তার মনেই পড়ে নি।
জুলফিকার আলি ভুট্টো সাহেব দূতকে পাঠিয়ে দিয়ে তিনি, যখন সিন্ধু ও পাঞ্জাব অঞ্চলগুলোয় নির্বাচনোত্তর মিলন-সভায় পর্যায়ক্রমে মিলিত হচ্ছিলেন, সবার সাথে উদ্ভুত পরিস্থিতি নিয়ে আলাপ-আলোচনা করছিলেন; এ-সময় বিকাল নাগাদ তিনি ঢাকা থেকে একটি জরুরি ফোন পেয়েছিলেন। সেই লং-ডিসট্যান্স ফোন থেকে তিনি জানতে পারেন, আজ (৩ জানুযারি) সকাল ১১টা নাগাদ ঢাকায় অনুষ্ঠিত আওয়ামী লীগের এক বিশাল গণসমাবেশে, তাদের বিজয়ী এমএনএ এবং এমপি-রা সর্বমোট ৪১৭ জন সদস্য সভামঞ্চে উপস্থিত হয়ে প্রকাশ্যে আওয়ামী লীগের পূর্বঘোষিত ছয়দফার প্রতি আনুগত্যের শপথ বাক্য পাঠ করেছেন।
কিন্তু তখন বিষয়টাকে তেমন গুরুত্ব না দিলেও, যখন দূত-বেচারি ফিরে এলো এবং ঢাকার অন্যান্য অবস্থার বর্ণনা দিল; তখন যেন জুলফিকার আলি ঢাকার প্রকৃত অবস্থার খানিকটা আঁচ করতে পারলেন। কারণ দূতের বক্তব্য অনুযায়ী সেখানকার অ-স্থানীয় অধিবাসিরা অর্থাৎ বিহারিরা পশ্চিম পাকিস্তানের আসার জন্য পিঁপড়ের মতো সার ধরেছে। যেহেতু নির্বাচনের আগে তারা আওয়ামী লীগের প্রচণ্ড বিরোধিতা করেছিল। তার সমর্থকদের উপর জুলুম-নির্যাতন চালিয়েছিল।
কিন্তু বর্তমানে নির্বাচনে সংখ্যাগরিষ্ঠা অর্জনের পর থেকে যেন বাঙালিদের দুঃসাহসের ও পরাধীনতার আগল খুলে পড়েছে। যার জন্য সেখানে অবাঙালিদের কোনো খবরদারি-থারুদারি আর নেই। এমনকি তাদের দাপটে যেন সেনাবাহিনীও ক্ষমতা হারিয়ে ফেলেছে; নিজেদের গুঁটিয়ে নিচ্ছে শামুকের ন্যায়।
টেলিফোনের মাধ্যম্যে দীর্ঘসময় ধরে জুলফিকার আলি ভুট্টো সাহেব, প্রেসিডেন্ট ইয়াহিয়া খানকে পাকিস্তানের রাজনীতি এবং পূর্ব-পাকিস্তানের অবস্থা-চিত্র, যা তিনি জানতেন, ভাবতেন ও বিশ্বাস করতেন তার সবই তিনি তাকে বয়ান করেন। যার কারণে প্রেসিডেন্ট ইয়াহিয়া খানের বুক চিড়ে ঘনঘন দীর্ঘশ্বাস বেরিয়ে আসে। অতঃপর তার পরামর্শ-মতে তিনি আর মুহূর্তকাল দেরি না করে পুনরায় ঢাকায় আসার জন্য তার রক্ষিতাদের বিছানা থেকে গা ঝাড়া দিয়ে উঠে পড়েন।
তারপর ১২ (’৭১) জানুয়ারি দুপুর নাগাদ ঢাকায় পৌঁছে, ঘণ্টা তিনেকের জন্য ঘুমিয়ে নেন ভিআপি হাউসের নরম আর ঊষ্ণদায়ক বিছানায় গিয়ে। তখনও বেশ শীত ছিল। অতঃপর জেগে উঠে কী হয়েছে, না হয়েছে তা জানতে ডেকে পাঠান, গভর্ণরসহ তার অন্যান্য সাঙ্গ-পাঙ্গদের। নির্দেশ পেয়ে সকলে উপস্থিত হয়ে তার অনুমতিক্রমে বিভিন্ন জন ভিন্ন-ভিন্ন কণ্ঠে ও ভাষায় বক্তৃতা দিলেও প্রেসিডেন্ট বুঝতে পারেন, ভাষার সুক্ষ্ম মারপ্যাচে তারা সকলে প্রকান্তরে তাকেই দোষী সাব্যস্ত করছেন।
গভর্ণর এবং সামরিক আইন প্রশাসক-এর কথায় মোটামুটি একটা বিষয়ের স্পষ্ট ইঙ্গিত থাকলেও পূর্ব-পাকিস্তানের আঞ্চলিক কমাণ্ডিং অফিসার (জিওসি) মেজর জেনারেল খাদিম হোসেন রাজা সাহেবের বক্তব্য সম্পূর্ণ ভিন্ন।
তিনি বর্তমানের এই সংকটপূর্ণ পরিস্থিতি মোকাবেলার জন্য করণীয় প্রসঙ্গ না বলে বা উল্লে¬খ না করে বক্তৃতা শুরু করেন ভিন্ন একটা প্রসঙ্গ দিয়ে। অর্থাৎ ১৯৬৯ সালের নভেম্বর মাসের দিকে যখন পূর্ব-পাকিস্তানে আশ্রয় নেয়া বিহারিদের সাথে বাঙালিদের চরম দাঙ্গা বেঁধে গিয়েছিল, সেই সময়কার ঘটনা দিয়ে। সেটা দমন করতে যখন সেনাবাহিনীকে দায়িত্ব দেয়া হয়, তখন দেখা যায় দায়িত্বপ্রাপ্ত বাঙালি সৈনিকেরা খুবই অনিচ্ছার সাথে এবং দায়সারাভাবে সেই দায়িত্বটা পালন করেছিল, দাঙ্গায় বাঙালিদের সুবিধা পাইয়ে দিতে।
যার কারণে দাঙ্গা পরবর্তী সময়ে তিনি আর এক মুহূর্ত দেরি না করে ভবিষ্যতের ওই সব অহেতুক ঝামেলা এড়াতে রাওয়ালপিণ্ডির প্রধান সেনাবাহিনীর দপ্তর বরাবর পূর্ব-পাকিস্তানে, পশ্চিম-পাকিস্তানি সৈন্য-সংখ্যা বৃদ্ধির জন্য এক জরুরি প্রস্তাব পাঠিয়ে ছিলেন। এবং বাঙালি সৈনিকদেরকে অর্থাৎ ইস্টবেঙ্গল রেজিমেন্টের সৈন্যদেরকে পশ্চিমা-পদাতিক ব্যাটালিয়নের মধ্যে ছড়িয়ে দেয়ার প্রস্তাব করেছিলেন। কিন্তু তার সেই দূরদর্শি প্রস্তাব কেন বাস্তবায়িত হয়নি, সেই বিষয়টিই তিনি তখন প্রেসিডেন্টের কাছে জানতে চাচ্ছিলেন। কারণ প্রেসিডেন্ট ইয়াহিয়া খান শুধু প্রেসিডেন্টই নয় বরং তিনি তখন সামরিক বাহিনীর সর্বাধিনায়কও ছিলেন।
এ-কারণে মেজর জেনারেল খাদিম হোসেন রাজার প্রচণ্ড ক্ষোভের গলায় বলতে থাকেন, সে-সময়ে যদি তার প্রস্তাব গ্রহণ করা হতো, তাহলে বর্তমানে এই উদ্ভট পরিস্থিতির মুখে তাদেরকে পড়তে হতো না। গভর্ণরের প্রধান উপদেষ্টা লেফটেন্যান্ট জেনারেল রাও ফরমান আলির ক্ষোভ, নির্বাচনের আগেই কেন নির্বাচন বাতিল ঘোষণা করা হলো না, অথবা একটা প্রহসনমূলক নির্বাচনে কেন তিনি মত দেননি? মোটকথা তিনি বাঙালিদের এত প্রশ্রয় কেন দিয়েছিলেন?
প্রেসিডেন্ট ইয়াহিয়া খান সবার বক্তব্য শোনেন আধো-ঘুমে, আধো জাগরণে। তাই তিনি সঠিক করে বলতে পারবেন না, কে-কি বলেছিলেন কিংবা কার আগে কে বক্তব্য দিয়েছিলেন? যার জন্য যখন সবার বলা শেষ হয়ে যায়, সভার সভাপতি হিসাবে আলোচনার সমাপ্তি ঘোষণার জন্য তার এডিসিও তাকে কানে-কানে বললে, তখন তিনি আচমকা তাকে জিজ্ঞেস করে বসেন, সংখ্যাগরিষ্ঠ বিজয়ী দলের নের্তৃবৃন্দ কোথায়? তারা এখনো আসছে না কেন, খবর পাঠাওনি আমি, এসেছি!
খবর না পাঠালেও এডিসিও মিথ্যে মাথা ঝাঁকায়। অতঃপর পানি খাওয়ার নাম করে মিটিং থেকে বেরিয়ে এসে সে বিজয়ী দলের লোকজনের সাথে দ্রুত যোগাযোগ করে তাদের নের্তৃবৃন্দদের জরুরিভাবে প্রেসিডেন্ট হাউসে ডেকে পাঠায়।
১৩ জানুয়ারি সকাল থেকে আওয়ামী লীগের বেশ কয়েক নের্তৃবৃন্দসহ শেখ মুজিবুর রহমান প্রেসিডেন্ট হাউসে আসেন এবং প্রেসিডেন্টের সাথে সৌজন্য সাক্ষাত করেন। প্রেসিডেন্ট ইয়াহিয়া খান তার ঘন ভ্রু-জোড়া কুঁচকিয়ে তার বার-বার করে নিভে যাওয়া দামী চুরুটে অগ্নিসংযোগ ঘটনোর মধ্যে ছয়দফাসহ আরো নানা বিষয় নিয়ে আলাপ-আলোচনা, তর্ক-বিতর্ক করে চলেন পাঁচমিশেলী ভাষায়। এবং শেষ পর্যায়ে এসে যখন তিনি বুঝতে পারেন, তিনি সত্যিকার অর্থেই ডুবে গিয়েছেন তখন তিনি পুনরায় ক্ষমতার শিখরে চড়ে বসতে বেহায়ের মতো বিজয়ী দলনেতার কাছে, তার নিজের প্রেসিডেন্ট থাকার চরম অভিলাষটি ব্যক্ত করেন। কিন্তু হায়! বড়ই পরিতাপের বিষয়!!
সংখ্যাগরিষ্ঠ বিজয়ী দলনেতা তার কথা মনোযোগের সাথে শ্রবণ করে স্মৃত্যহাস্যে তাৎক্ষণিভাবে অত্যন্ত ভদ্রতা ও বিনয়ের সাথে তাকে ভবিষতের রাষ্ট্রনায়ক হিসাবে রাখার বদলে, আপাততভাবে তার বাড়িতে নেমন্ত্রণ খেতে অনুরোধ জানান। তারপর তারা যার-যার বাড়িঘরে ফিরে যান।
এই ঘটনায় প্রেসিডেন্ট আগা মোহাম্মদ ইয়াহিয়া খান এতটা অবাক হন যেটা ইতিপূর্বে তিনি কখনোই হননি। এ-কারণে তিনি বেশ কয়েক ঘণ্টা কোনো কথা বলতে পারেন না। এমনকি খাওয়া-দাওয়াও করেন না। তারপর ঝিম ছেড়ে যখন তিনি কথা বলেন, তার সর্বপ্রথম বাক্যটি ছিলÑআমি এক্ষুণি এই প্রদেশ থেকে চলে যেতে চাই!
অগত্য আর কি করা? তার করিৎকর্মা লোকজন বিমান বন্দরে একখানা জেটপ্লে¬ট আগে থেকেই তৈরি রেখেছিল। তারা সেটাতে চড়ে প্রেসিডেন্টের পাকিস্তানের চলে যাবার জন্য তেল-মবিল পুরে দিল। অতঃপর তিক্ততার বিষক্রিয়ায় জর্জরিত প্রেসিডেন্ট সেটায় গিয়ে চড়ে বসলে, তার পিছু-পিছু আরো কয়েকজন উচ্চপদস্থ সামরিক অফিসারবৃন্দও সেটায় গিয়ে চুপচাপ চড়ে বসে। কেননা তাদেরকে সঙ্গে আসার জন্য তিনি আগেই তার এডিসি-র মাধ্যমে আদেশ দিয়ে রেখেছিলেন।
নির্দোষ ধাতুরঙা বিমানটা তাদের সকলকে উড়িয়ে নিয়ে যায় পশ্চিম পাকিস্তানের করাচী বিমান বন্দরে। বিমানের আসনে খুবই বিচলিত, অস্থির ছিলেন প্রেসিডেন্ট জেনারেল ইয়াহিয়া খান। বিশেষ করে ব্যক্তিগত আশা-আকাক্সক্ষায় বিফল মনরথে তিনি যখন করাচির উদ্দেশ্যে ঢাকা প্রেসিডেন্ট হাউস থেকে বিমান বন্দরে পৌঁছান, তখন সেখানে উপস্থিত সাংবাদিকরা যেন তার কাটা ঘায়ে লবনের ছিট দিয়েছিল।
অথচ যখন তিনি করাচি থেকে ঢাকায় এসেছিলেন, সেদিন তিনি ছিলেন খুবই আশাবাদী ও স্বপ্নবাদী এক প্রেমিক সেনাপতি; রাষ্ট্রপতিও বটে। এ-কারণে আবেগে-অনুরাগে তিনি সেদিন, করাচি বিমান বন্দরে উপস্থিত সাংবাদিকের কাছে তার সফরটাকে একটা ঐতিহাসিক সফর বলে মন্তব্য করেছিলেন। অতঃপর পুনরায় তিনি যখন করাচি বিমানবন্দরে ফিরে এলেন, তখন তার চেহারায় আগের কোনো উজ্জ্বলতা ছিল না। বরং তার সমস্ত চেহারায় ও শরীর জুড়ে ছিল স্পষ্টত হতাশাব্যঞ্জক এক বিধ্বস্ততা। দুর্দম মলিনতা।
বদমেজাজে কুঁচকে গিয়েছিল তার ললাটের ফরসা চামড়া। চক্ষুদ্বয় হয়ে পড়েছিল রক্তবর্ণ। যার কারণে স্বদেশী সাংবাদিকরা তাকে কোনো কিছু জিজ্ঞাসা করার সাহস পায় না। সরে দাঁড়ায় নিরাপদ দূরত্বে। তদুপরি তিনি নিজের রাগটাকে ঢোঁকে-ঢোঁকে গিলে ফেলার মধ্যে তাদের উদ্দেশ্যে চিৎকার করে বলেনÑশেখ মুজিব আমাকে ডুবিয়ে দিয়েছে। তার নৌকা গোটা পাকিস্তানকে পানিতে ফেলে দিয়েছে। যারা আমাকে তার ব্যাপারে আগে সাবধান করেছিল, এখন দেখছি তারাই সঠিক ছিল!
এইরূপ মনস্তাপেভরা মন নিয়ে তিনি করাচিতেও শান্ত হতে পারেন না। যার জন্য তিনি এই কঠিন অবস্থা থেকে পরিত্রাণ পেতে তাৎক্ষণিভাবে পাকিস্তানের প্রখ্যাত ও অভিজাত রাজনীতিক বলে সুপরিচিত জনাব, জুলফিকার আলির দারস্ত হতে তার লারকানাস্থ বাগান বাড়িতে যারার পরিকল্পনা করেন। এবং তার বিশ্বস্ত সঙ্গি-সাথীদেরও পিছু নিতে আদেশ দেন।
তিনি যে-আসবেন, একথা জুলফিকার আলি ভুট্টো সাহেব আগে থেকেই জানতেন। কারণ তিনি যখন সংখ্যাগরিষ্ঠ বিজয়ী দলনেতার বাড়িতে নেমন্ত্রণ খেতে অস্বীকার করেছিলেন, তখনই তিনি বুঝে গিয়েছিলেন, তিনি অবশ্যই তার বাড়িতে দাওয়াত খেতে আসবেন, তাকে নেমন্ত্রণ না করলেও। কিন্তু সেটা যে-এতো শিগিগিরি এটা তিনি ভাবতে পারেন নি। নিজেকে তার আক্ষরিক অর্থেই যেন বুদ্ধির হাতবাক্স বলে মনে হয়!
যাহোক তিনি আসছেন জেনে, তিনি সব রকমের রাজকীয় ভোজের আয়োজন করেন এবং অতিথিদের মনোরঞ্জনেরও নানা বন্দোব্যবস্থা রাখেন। কিন্তু প্রাথমিক অবস্থায় তারা কেউও খাওয়া-দাওয়া বা পানপর্বের ধারের কাছে গেলেন না। তারা সকলে একযোগে শেখ মুজিব, শেখ মুজিব বলে এমনভাবে শোরগোল করতে লাগলেন যেন তারা মুজিবের পক্ষে মিছিল করছেন।
অতঃপর কিচির-মিচির বন্ধ হলে প্রেসিডেন্ট উপস্থিত সবার মুখের দিকে তাকিয়ে দেখলেন, সাথে অনাকাক্সিক্ষত কেউ আছে কিনা। তারপর তার স্বভাবসূলভ গুরুগম্ভীর কণ্ঠে বলতে লাগলেন, শেখ মুজিবের রাজনৈতিক জটিলতা ও তার দলের বিচ্ছিন্নতাবাদী ভূমিকার কথা। অতঃপর বলতে লাগলেন, পূর্ব-পাকিস্তানের দুর্দশাগ্রস্ত জনগণের কথা। এবং কী-তুচ্ছভাবে তাকে তারা প্রত্যাখান করেছে, তার কথাও!
সব বলা শেষে করে প্রেসিডেন্ট পুনরায় দৃঢ় কণ্ঠে ঘোষণা দিলেনÑতদুপরি তিনি পূর্ব-পাকিস্তানের দুর্দশাগ্রস্ত জনগোষ্ঠিকে ওই জঘন্যতম বিচ্ছিন্নতাবাদীর হাত থেকে মুক্ত করবেন এবং পাকিস্তান ও ইসলামকে রক্ষা করবেন। এই মর্মে তিনি এক্ষুণি একটি সামরিক পরিকল্পনার রূপরেখা বয়ান করবেন। উপস্থিত সকলকে সেটা মনোযোগ সহকারে শ্রবন করতে হবে। মনে রাখতে হবে এবং তা অক্ষরে-অক্ষরে বাস্তবায়ন করতে হবে, এটা তার আদেশ।
এই পরিকল্পনা কখনোই টাইপ করে লেখা হবে না এবং গণহারে তা বিলি করা হবে না। এটা অত্যন্ত গোপনীয়। অর্থাৎ টপ-সিক্রেট যাকে বলে, একেবারে তাই। এই অপারেশনের সাংকেতিক নামÑ অপারেশন বি¬ৎস।
অর্থাৎ জনগণের সহয়তা বা সহযোগীতা।
এই পরিকল্পনার মূল ভিত্তিসমূহ যথাক্রমে:
১. বিচ্ছিন্নতাবাদী দল হিসাবে আওয়ামী লীগের সকল কর্মকাণ্ডকে বিদ্রোহ বলে গণ্য করতে হবে এবং তাদেরকে যারা সাহায্য-সমর্থন বে এবং মার্শাল-ল’-কে অস্বীকার করবে, তাদেরকেও শত্র“ হিসাবে গণ্য করতে হবে ও তাদের বিরুদ্ধে কঠোর সামরিক ব্যবস্থা গ্রহণ করতে হবে।
২. পূর্ব-পাকিস্তানের সর্বত্রই যেহেতু আওয়ামী লীগের ব্যাপক সমর্থক রয়েছে এবং সেটা বাঙালি সশস্ত্র বাহিনীর মধ্যেও ছড়িয়ে পড়েছে, সেহেতু এই অপারেশন পরিচালিত করতে হবে অতিশয় চাতুর্যের সাথে। সবাইকে, সব কিছুকে একেবারে হতবাক-নির্বাক করে দিতে হবে শৃৃগালের ধুরন্ধতায়। পাশাপাশি এই অপারেশনের মাধ্যমে নারকীয় আতঙ্ক সৃষ্টি করতে হবে ও সেই রকমের নিষ্ঠুরতা প্রদর্শণ করতে হবে, যা ইতিপূর্বে পৃথিবীর কোনো সেনাবাহিনীই করতে সক্ষম হয় নি।
৩. এই অপারেশন সমগ্র প্রদেশ জুড়ে একই সময়ে আরাম্ভ করতে হবে।
৪. এই অপারেশনের মাধ্যমে সর্বাধিক সংখ্য বাঙালি রাজনৈতিক নের্তৃবৃন্দ, ছাত্র নের্তৃবৃন্দ, শিক্ষক, বুদ্ধিজীবী ও সকল সাংস্কৃতিক সংগঠনের নেতাকর্মি এবং আওয়ামী লীগের চরমপন্থিদের এক সাথে বোতলে পুরে ফেলতে হবে।
৫. এই অপারেশনকে প্রদেশের অন্যান্য অঞ্চলের থেকে ঢাকায় একশো ভাগ সফল করতে হবে। এজন্য সুকৌশলে পূর্বাহ্নেই ঢাকা শহর সিল করে দিতে হবে এবং চিরুনী অভিযানের মতো অভিযান পরিচালনা করে; ঢাকার প্রতিটি ইঞ্চি-ইঞ্চি জায়গায় বিচ্ছিন্নতা-বাদীদের অনুসন্ধান করতে হবে। কেউ যেন জাল ফসকে বেরিয়ে যেতে না পারে।
৬. যেহেতু পূর্ব-পাকিস্তানের জনগণ আওয়ামী লীগের প্রয়োচনায় সহিংস ও আক্রমণাত্মক হয়ে উঠেছে, তাই ক্যাণ্টনমেন্টের নিরাপত্তাকে অবশ্যই নিশ্চিত করতে হবে। বিশেষ করে যেহেতু বিভিন্ন সেনা-নিবাসগুলোয় ১৪’ ডিবিশনের পাকফৌজের সাথে বেঙ্গল রেজিমেন্টের সৈনিকেরা অবস্থান করছে। সেজন্য গ্যারিসনগুলোয় বিশৃঙ্খলা মুক্ত রাখতে এবং নিরাপত্তা প্রদানে মুক্তহস্তে গোলাবাড়–দ ব্যবহার করতে হবে।
৭. অপারেশনের কার্যক্রম শুরু হবার অন্তত কয়েক ঘণ্টা আগে থেকে পূর্ব-পাকিস্তানের যাবতীয় অভ্যন্তরীণ ও আন্তর্জাতিক যোগাযোগ মাধ্যমকে বিচ্ছিন্ন করতে হবে, নিজেদের নিয়ন্ত্রণে রাখতে হবে এবং একই সাথে সকল দেশি-বিদেশি সাংবাদিকদের পূর্ব-পাকিস্তানের বাইরে চালান করে দিতে হবে। নির্দিষ্ট সময়ে একসাথে টেলিফোন এক্সচেঞ্জ, রেডিও, টিভি, টেলিপ্রিন্টাস সার্ভিস, বৈদেশিক কনস্যুলেটসমুহের ট্রান্সমিটার বন্ধ করে দিতে হবে।
৮. ইপিআর অর্থাৎ ইস্ট পাকিস্তান রাইফেলসের সকল বাঙালি সৈনিকদের নিরপেক্ষ ও নিরস্ত্র করতে হবে এবং তাদের ভেতরে থাকা অবাঙালি সৈনিকদের হাতে সকল অস্ত্রাগারের দায়িত্ব অর্পণ করতে হবে। তারা-ই সবকিছুর নিয়ন্ত্রণ করবে। এই একই ব্যবস্থা গ্রহণ করতে হবে পূর্ব-পাকিস্তানের সকল বাঙালি পুলিশ সদস্যদের ক্ষেত্রে। ঠিক আছে? নাকি কারো কিছু বলার আছেÑ?
দীর্ঘসময় ধরে কথা বলার পর প্রেসিডেন্ট ইয়াহিয়া খান থামেন এবং সবার প্রতিক্রিয়া জানতে একে-একে সকলের দিকে তাকিয়ে দেখতে পান, জুলফিকার আলি ভুট্টো সাহেব অতিশয় মনোযোগ দিয়ে তার কথা শোনার পর, তিনি মুখ চুলকে কিছু বলার জন্য উসখুশ করছেন। ফলে প্রেসিডেন্ট তার দৈত্যসম ঘন-ভুরুজোড়া বাঁকিয়ে জিজ্ঞেস করেনÑজনাব, ধুরন্ধর, কিছু বলতে চান আপনি, যা আমি বলতে ভুলে গেছি বলে ভাবছেন?
জি, হুজুরে আলমপনা! আমার মনে হয়, আপনার আটদফা পরিকল্পনার মধ্যে এই পরিকল্পনাটাও যোগকরা উচিৎ নইলে সবকিছু মাঠে মারা যেতে পারে; যেমন অতীতে হয়েছে। কারণ আওয়ামী লীগের আছে ছয়দফা। সুতরাং সেক্ষেত্রে আমি মনে করি, আপনার থাকা দরকার নয়দফা!
প্রেসিডেন্ট এবার ভুরুসহ তার প্রশস্ত ললাটেও ভাঁজ তোলেন। তার ধারণা ছিল, তিনি হয়তো বলবেন, আসুন আগে খাওয়া-দাওয়া সারি। তারপর পান-পর্বের সময় এসব নির্বিঘেœ বিস্তারিতভাবে আলোচনা করা যাবে। কিন্তু তার বদলে তিনি একি বলেছেন; যদিও তিনি তাকে সর্বান্তকরণে সমর্থন করছেন। তদুপরি প্রেসিডেন্ট প্রশ্ন করলেনÑঠিক আছে, বলুন?
ছোট্ট একটা কাশি দিয়ে গলা পরিষ্কার করে জুলফিকার আলি ভুট্টো সাহেব সবিনয়ে বলতে লাগলেনÑঅপারেশন বি¬ৎস আক্ষরিক অর্থের বাস্তবায়নের সুবিধার্থে বাঙালিদের বিরুদ্ধে চরম হতবাক এবং নজিরহীন প্রতারণাকরণের জন্য আরো একটি দফার সংযোজন প্রায়োজন। এই নয় নম্বর দফাটির রূপরেখা হবে এমন: যেহেতু তাদের ধোঁকা দিতে হবে সেজন্য এতকিছুর পরও এখন থেকে আপনাকে উচ্চস্বরে রাজনৈতিক সংলাপ চালিয়ে যাবার ভানে আওয়ামী লীগের দাবীর সাথে সাযুজ্য আছে এমন সব বিষয় উত্থাপিত করে কালক্ষেপণ করতে হবে। যদিও আমি ব্যাপারটাকে মেনে নেবো না বলে পুনপুন ঘোষণা দেবো। এমনকি চরমভাবে হুঁসিয়ারি উচ্চারণ করবো, তবুও।
প্রেসিডেন্ট ইয়াহিয়া খান মেনে নেন তার যুক্তি এবং সাথে সাথে এটাকে নয় নম্বরের ঘরে ফেলে দেন। তারপর তিনি তাকিয়ে দেখেন, পূর্ব-পাকিস্তানের গভর্ণর, ভাইস এ্যাডমিরাল আহসান আলি গোমড়া মুখে বসে থাকলেও তার উপদেষ্টা মেজর জেনারেল রাও ফরমান আলি এবং পূর্বাঞ্চলীয় কমাণ্ড্যান্ট মেজর জেনারেল খাদিম হোসেন রাজা, উভয়ই কিছু বলার জন্য উন্মুখ হয়ে বসে আছে। যার জন্য তিনি তার স্বভাবসূলভ গুরুগম্ভীর কণ্ঠে বলেনÑকিছু বলতে চাও নাকি, যা অন্যরা বলেনি?
ঠকাস করে স্যালুট ঠুকে মেজর জেনারেল রাও ফরমান আলি বলেনÑআমি মনে করি, এই অপারেশনের জন্য আরো বেশ কয়েকটি দফার প্রয়োজন আছে। কারণ আওয়ামী লীগের ছয়দফা সাধারণ কোনো বিষয় নয়। সেজন্য ওটাকে অতিশয় বিচক্ষণতার সাথে, ধুরন্ধতার সাথে মোকাবেলা করতে হবে। এই লক্ষে দশ নম্বর দফাটির রূপরেখা বিবেচিত হবে, অপারেশনের কৌশলগত স্তর নিয়ে।
১০-ক). যেহেতু এই অপারেশন যথার্থভাবে বাস্তবায়নের জন্য গোপনীয়তাকে সবচেয়ে বেশি গুরুত্ব দিতে হবে, সেজন্য আমার মতে নিম্ন-উলে¬খিত সৈনিকরা, যারা ইতোমধ্যে পূর্ব-পাকিস্তানের ঢাকাসহ প্রদেশের বিভিন্ন গ্যারিসনে অবস্থান করছে, তাদের দিয়েই প্রাথমিক অপারেশন পরিচালিত করতে হবে। অন্যথায় নতুন সৈনিকের আগমনে-সমাবেশে শত্র“পক্ষ সতর্ক হয়ে উঠতে পারে। এই লক্ষে ঢাকায় অবস্থিত ১৪’শ ডিবিশনের আওতাভুক্ত ৫৭ ব্রিগেডের সৈনিকদের একটা অংশকে সর্বপ্রথম শেখ মুজিবের বাড়িতে জবরদোস্ত প্রবেশ করতে হবে এবং সেখানে উপস্থিত সকলকে গ্রেফতার করতে হবে।
খ). একটা অংশ ঢাকায় অবস্থিত সকল শিক্ষা-প্রতিষ্ঠানের হলগুলো (লেডিস হলসহ) ঘেরাও করবে। তারপর তাদের উপযুক্ত শিক্ষা দেবে।
গ). বুদ্ধি করে সেনাবাহিনীর মুভমেন্টের আগে থেকে সকল টেলিযোগাযোগ ব্যবস্থা অচল করে দিতে হবে। অন্যদিকে ক্যাণ্টনমেন্টগুলোয় সবসময় স্বাভাবিক অবস্থার চিত্র বজায়ে রাখতে হবে। আগে থেকে কেউ যেন কিচ্ছু বুঝতে না পারে, কী হতে যাচ্ছে রাতের অন্ধকারে।
ঘ). আওয়ামী লীগের বিচ্ছিন্নতাবাদীরা যেসকল বাড়িতে অথবা যেসকল স্থানে তাদের অস্ত্রশস্ত্র মজুত করেছে, সেসব ধবংস করে দিতে হবে।
ঙ). অপারেশন শুরুর আগে কোনোভাবেও কাউকে ক্যাণ্টনমেন্টের বাইরে যেতে দেয়া হবে না। এতে গুমোর ফাঁস হবার একটা বড় সম্ভাবনা আছে।
চ). অপারেশন শুরু কমপক্ষে এক ঘণ্টা আগে থেকে যেকোনো ছলছুঁতোই শহরের ভেতরে অবস্থানরত অনুগত ও বিশ্বস্ত পাক-সেনাসদস্যদেরকে প্রেসিডেন্ট হাউস, গভর্ণর হাইস, এমএনও হোস্টেল এলাকাসহ রেডিও, টিভি এবং টেলিফোন এক্সেচেঞ্জের সম্মুখে সমাবেশ ঘটাতে হবে।
ছ). সর্বশেষ সামরিক গোপনীয়তা রক্ষার্থে শেখ মুজিবের বাড়িতে অপারেশন চালাবার জন্য বেসরকারি গাড়ি ব্যবহার করতে হবে। এবং পূর্ব-পাকিস্তানের সার্বিক অবস্থা বিবেচনা করে এই অপারেশন পরিচালনার অন্তত এক সপ্তাহ পূর্বে সেখানে আরো অতিরিক্ত আড়াই থেকে তিন ডিবিশন সৈন্য ও প্রয়োজনীয় সামরিক রসদ-সামগ্রী প্রেরণ করতে হবে। কেননা বিগত সাধারণ নির্বাচনের অজুহাতে শত্র“দেশ কাশ্মির সীমান্ত থেকে তাদের অন্তত দুটি ডিবিশনকে তুলে এনে পূর্ব-পাকিস্তানের দক্ষিণ-পশ্চিম সীমান্তবর্তী কোলকাতা সেনানিবাসে জড়ো করেছে। তারা পূর্ব-পাকিস্তানের প্রত্যেকটি ঘটনার উপর পলক না-ফেলা সর্পের দৃষ্টিতে তাকিয়ে আছে . . .।
কবি কঙ্কাবতী-র একগুচ্ছ কবিতা
প্রেম
যখন তুমি আমার দিকে
উদাস চোখে তাকাও
অভিমানে কাঁন্না পায়!
তুমি কী করে ও চোখে
তাকাও বলো তো!
আমার মেঘমন পেঁজা তুলোর
মতো গলে গলে যায়
ঝরে পরে অঝোর বারিধারায়
বিশুষ্ক মৃত্তিকা শুষে নেয়
যেন সেও ভারী তৃষ্ণার্ত
ওহে সবুজাভ বৃক্ষ
আমার দিকে ওভাবে তাকিও না
না-ভালোবাসায়
না অঝোর বর্ষণে শিক্ত হতে ॥
আমার প্রজাপ্রতি সুখ
এক ইশারায় বাঁধন পেরিয়ে
তোমার বুকে ঢেউ হয়ে
আছড়ে পরতে চায়।
তারচে দূরে যাও তুমি
যেখান থেকে প্রেম-অপ্রেম
সব দৃষ্টিই বাধা পারে
শূন্যতায় থ্বা নৈঃসঙ্গের গোলকধাঁধায়
অপারগতা
কিছু মেঘ এনে দিলাম তোমার জন্যে
তারপর, জানা নেই কী হবে
তুমুল বর্ষণে তছনছ
নাকি মেঘ ভেসে যাবে অসীমেÑ
কিছু তার বাঁধলাম সেতারে
জানিনা কী হবে আসলেÑ
সুরের ঝরনাধারায় আবাহন
নাকি বেসুর বেতালে কোলাহল!
তুমি চাইলেই একমুঠো মেঘ
প্রজাপতি হয়ে উড়ে যায়
তুমি ডাকলেই ভরা কুয়াশায়
চাঁদ ভেসে যায় জোছনায়
তুমি চাইলেই সব পারি আমি
শুধু পারি না তোমাকে চাওয়াতে
এই যেন নিয়তি Ñ!
আমি
আজন্ম একা আমি শতাব্দীর পথ ঘুরি ফিরি
ভুল করে কেউ হাত বাড়ালেই
ভালোবাসা ভেবে ধরে ফেলি!
মনে মনে শুধু কথা লিখে যাই
মুখে বলি আমি কতো সুখি
কাঁন্নার দাগ প্রিসমায় ঢাকি দুঃখকে নিয়ে
নিঃসঙ্গতার খেলা খেলি।
আজন্ম আনন্দ নাচ নেচে চলি আমি
চোরাবালি পেলে পথ থামি
আমি ভালোবাসি সন্ধ্যার বর্ণালী মেঘ
ভালোবাসি বিকেলের হলুদ রঙ-রোদ্দুর
তুমি নিয়ে চল পাতাল গহীনে
অতল তলের সমুদ্দুরে !
তুমি ভালোবাসো কখনো-কখনো
হিসাব-কিতাব ঠিকঠাক
বেভুল হিসেবে বেহিসেবি আমি
গুছিয়ে উঠিনি আজতক
কোনদিনও নাÑ॥
← কলারোয়ায় তরুণ লীগের পক্ষ থেকে থানার ওসিকে ফুলেল শুভেচ্ছা
কলারোয়ায় সেকায়েপের পাঠাভ্যাস উন্নয়ন কর্মসূচির বই বিতরণ →
সাম্প্রতিক সংবাদ
চাটমোহরে ভূমি অফিসের সহায়ককে ঘুষ গ্রহনের দায়ে ৬ মাসের কারাদন্ড
ভাঙ্গুড়ায় অ্যানথ্রাক্স আক্রান্ত গরু বিক্রির অভিযোগ
‘নাস্তিক-বামপন্থী-চরমপন্থীতে নৌকা এখন ডুবু ডুবু’
ছেলেকে বিয়ে করাতে গিয়ে পাত্র হলেন বাবাও
শেষ ম্যাচ হাতে রেখেই শিরোপা নিশ্চিত গাজী গ্রুপের
রানীশংকৈলে নির্ম্মমানের খোয়া বিটুমিন দিয়ে রাস্তা নির্মাণ ১৫ দিন না পেরুতেই কার্পেটিং উঠে যাওয়ার অভিযোগ
আজ পাঁচ টাকার নতুন নোট আসছে
তাড়াশ পল্লী বিদ্যুৎ অফিসে দালাল ছাড়া কাজই হয়না,লাখ লাখ টাকার বানিজ্য
একনেকে ৩ হাজার ৭২৩ কোটি টাকার ১১ প্রকল্পের অনুমোদন
র‌্যাব-১২ পাবনা কর্তৃক হেরোইন ও নগদ টাকাসহ গ্রেফতার ০১
কলমাকান্দায় পরিবেশ দিবস উপলক্ষে আলোচনা সভা
পাবনা চেম্বার অব কমার্সের উদ্যোগে সেলাই মেশিন বিতরণ
ফরিদপুরে অপহৃত ছাত্রী ১৪ দিনেও উদ্ধার হয়নি
ফরিদপুর উপজেলা স্বেচ্ছাসেবক দলের কমিটি অনুমোদন
মোবাইল ফোনের দোকানে চুরি
রাজশাহী ও চলনবিলের সংবাদ
চাটমোহরে ভূমি অফিসের সহায়ককে ঘুষ গ্রহনের দায়ে ৬ মাসের কারাদন্ড
ভাঙ্গুড়ায় অ্যানথ্রাক্স আক্রান্ত গরু বিক্রির অভিযোগ
তাড়াশ পল্লী বিদ্যুৎ অফিসে দালাল ছাড়া কাজই হয়না,লাখ লাখ টাকার বানিজ্য
র‌্যাব-১২ পাবনা কর্তৃক হেরোইন ও নগদ টাকাসহ গ্রেফতার ০১
পাবনা চেম্বার অব কমার্সের উদ্যোগে সেলাই মেশিন বিতরণ
ফরিদপুরে অপহৃত ছাত্রী ১৪ দিনেও উদ্ধার হয়নি
ফরিদপুর উপজেলা স্বেচ্ছাসেবক দলের কমিটি অনুমোদন
মোবাইল ফোনের দোকানে চুরি
বকেয়া বেতন দাবিতে শ্রমিকরা ঈশ্বরদী ইপিজেড গেটে মানববন্ধন,সমাবেশ ও বিক্ষোভ মিছিল করেছে
পাবনা বিজ্ঞান ও প্রযুক্তি বিশ্ববিদ্যালয়ে ‘বিশ^বিদ্যালয়’ দিবস উদযাপন
পাবনায় ২৩ কেজি গাজা উদ্ধার : ২ মহিলা সহ ৩ জন আটক
পাবনা জেলা জিয়া পরিষদের আয়োজনে দোয়া ও ইফতার মাহফিল অনুষ্ঠিত
হামলা ও ভাংচুরের ঘটনায় ভুমিমন্ত্রী পুত্র তমালসহ ১১ জনের জামিন চতুর্থবার নামঞ্জুর
তানোরে জমির পজিশন দখল নিয়ে মারপিট আহত ১
বগুড়ার গাবতলীতে প্রতিপক্ষের মারপিটে যুবকের মৃত্যু

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০